شه‌فه‌ق نيوز/ هيزه‌يل ئه‌منى توركى تويه‌نستنه‌ 59 كووچكه‌ر ناياسايى له‌ ولايه‌ت ئه‌درنه‌ له‌ باكوور خوه‌رئاواى وڵاته‌گه‌ ده‌سگير بكه‌ن له‌وه‌خت هه‌وڵداينيان له‌وه‌ر چگن ئه‌را ده‌يشت وڵاته‌گه‌.
له‌ى باوه‌ته‌و، ئاژانس هه‌واڵه‌يل توركى ك شه‌فه‌ق نيوز ئاگادارى بوى وت: كه‌سه‌يل پاسه‌وان ده‌ورى له‌ هه‌ردوگ قه‌زاى بوسنه‌ كوى و مريج تويه‌نستنه‌ كووچكه‌ره‌يليگ ده‌سگير بكه‌ن ك له‌ليان ره‌گه‌زنامه‌ى عراقى داشتگه‌و باقييانيش فلستينى و ليبى و جه‌زايرى و ئه‌فغانى و باكستانى و سۆماڵى بوينه‌.
ئاژانس ناوبرياێ وت: هيزه‌يل ئه‌منى ئه‌و كووچكه‌ره‌يله‌ جيواز كردنه‌ ئه‌را وه‌ڕيه‌وبه‌رايه‌تى كووچ له‌ ولايه‌ت ئه‌درنه‌ دوياى ته‌واوكردن رێ وشوونه‌يل ياسايى وه‌ليانا.
